આ વર્ષના આરંભે મહારાષ્ટ્રના ભીમા-કોરેગાવમાં થયેલી હિંસાને કોંગ્રેસ, સામ્યવાદીઓ તથા સ્વઘોષિત બુદ્ધિજીવીઓની ગેંગ દ્વારા બહુ ચગાવવામાં આવી હતી. માત્ર હિંસાચારમાં જ શ્રદ્ધા ધરાવતા નક્સલી નેતાઓના સૂત્રધાર એવા વામપંથી નેતાઓએ તો આ ઘટનાને લઈને ઇતિહાસનું વિકૃતીકરણ કરવામાં પણ કંઈ જ બાકી રાખ્યું નહોતું. માત્ર અને માત્ર જાતિવાદી ઉશ્કેરણીને કારણે એકત્રિત થયેલી ભીડે ભારે હિંસાચાર કર્યો હતો. ‘ચોર કોટવાળને દંડે’ની નીતિને અનુસરતી વામપંથી-કોંગ્રેસી ગેંગના નેતાઓએ નિર્દોષ લોકોની ધરપકડ કરવા ત્રાગાં પણ કર્યાં હતાં. આ હિંસાચારની તપાસ માટે યોજાયેલી સત્યશોધક સમિતિનાં તારણોને આધારે હવે સત્ય ઉજાગર થયું છે કે, મોદી સરકારની અસરકારક વ્યૂહરચનાને પરિણામે આદિવાસી ક્ષેત્રોમાં મૃત:પ્રાય થઈ રહેલા નક્સલવાદને કથિત ભણેલા બુદ્ધિજીવીઓ તથા વામપંથીઓ હવે શહેરોમાં પ્રસરાવી રહ્યા છે. પ્રસ્તુત લેખમાં પૂર્વ સૈન્ય અધિકારી તથા વામપંથી નક્સલી આતંકના પ્રખર અભ્યાસુ એવા કેપ્ટન સ્મિતા ગાયકવાડ ભીમા-કોરેગાવ હિંસામાં સામ્યવાદી ષડયંત્રનો ઘટસ્ફોટ કરે છે.